**GRUPI I DEPUTETËVE TË RINJ – GRUPA MLADIH POSLANIKA – YOUTH CAUCUS**

**Kuvendi – Skupština – Assembly**

**Republika e Kosovës - Republika Kosova – Republic of Kosovo**

***­­­­­­­­­­­­­­­­­­­­***

***­*­**

**RREGULLORE E PUNËS**

**SË GRUPIT TË DEPUTETËVE TË RINJ TË KUVENDIT TË REPUBLIKËS SË KOSOVËS**

Legjisltura e VIII-të

Prishtinë, Maj 2022

- PËRMBAJTJA -

**KREU I** ............................................................................................................................................3

DISPOZITAT E PËRGJITHSHME .................................................................................................3

Neni 1: Qëllimi..................................................................................................................................3

Neni 2: Stema, Vula dhe Logoja.......................................................................................................3

Neni 3: Selia......................................................................................................................................3

Neni 4: Përkufizimet.........................................................................................................................3-4

**KREU II** ..........................................................................................................................................4

KOMPETENCAT E GRUPIT TË DEPUTETËVE TË RINJ .........................................................4

Neni 1: Roli i Grupit të Deputetëve të Rinj të Kuvendit të Republikës së Kosovës.........................4

Neni 2: Flamuri, vula, logoja dhe ueb-faqja e Grupit të Deputetëve të Rinj....................................4

Neni 3: Selia......................................................................................................................................4

**KREU III** .........................................................................................................................................4

SYNIMET E PËRGJITHSHME TË DEPUTETËVE TË RINJ .......................................................4

Neni 1: Organet Drejtuese ................................................................................................................4

**KREU IV** .........................................................................................................................................4

PËRBËRJA E GRUPIT TË DEPUTETËVE TË RINJ ....................................................................4

Neni 1: Organet Drejtuese.................................................................................................................4-5

Neni 2: Asambleja e Përgjithshme ...................................................................................................5

Neni 3: Detyrat dhe Përgjegjësitë e Asamblesë së Përgjithshme .....................................................5

Neni 4: Kryesia .................................................................................................................................5

Neni 5: Detyrat dhe Përgjegjësitë e Kryesisë ...................................................................................5-6

Neni 6: Përzgjedhja e Kryesuesit/es .................................................................................................6

Neni 7: Detyrat dhe Përgjegjësitë e Kryesuesit/es ...........................................................................6

Neni 8: Raportuesit për Rininë në Komisione Parlamentare............................................................6

Neni 9: Sekretariati i Grupit..............................................................................................................6-7

**KREU V** ..........................................................................................................................................7

ORGANIZIMI I PUNËS .................................................................................................................7

Neni 1: Formimi i Grupit të Deputetëve të Rinj...............................................................................7

Neni 2: Komisioni Zgjedhor i Asamblesë së Përgjithshme..............................................................7

Neni 3: Plani dhe Raporti Vjetor i Punës së GDR-së.......................................................................7

Neni 4: Zbatimi i Planit dhe Raportit Vjetor të Punës së GDR........................................................7

Neni 5: Të hyrat financiare të Grupit të Deputetëve të Rinj.............................................................8

Neni 6: Bashkëpunimi me palët e interesit.......................................................................................8

Neni 7: Marrëdhëniet me Publikun...................................................................................................8

Neni 8: Avokimi...............................................................................................................................9

Neni 9: Arkivi...................................................................................................................................9

**KREU VI** .........................................................................................................................................9

RAPORTUESIT PËR RININË ........................................................................................................9

Neni 1: Raportuesit për Rininë në Komisione Parlamentare............................................................9

Neni 2: Avokimi me Institucionet Publike.......................................................................................9

**Grupi i Deputetëve të Rinj të Kuvendit të Republikës së Kosovës,**

Në përputhje me nenin 26 / 28 të RREGULLORES SË KUVENDIT TË REPUBLIKËS SË KOSOVËS,

Miraton:

**RREGULLORE E PUNËS**

**SË GRUPIT TË DEPUTETËVE TË RINJ TË KUVENDIT TË REPUBLIKËS SË KOSOVËS**

**KREU I**

**DISPOZITAT E PËRGJITHSHME**

**Neni 1 - Qëllimi**

1. Kjo rregullore e brendshme përcakton organizimin e brendshëm dhe mandatin e Grupit të Deputetëve të Rinj të Kuvendit të Kosovës;
2. Aspektet që nuk rregullohen me këtë rregullore mund të përcaktohen me ndonjë akt tjetër normativ.

**Neni 2 – Flamuri, vula, logoja dhe ueb-faqja e Grupit të Deputetëve të Rinj**

1. Grupi në aktivitetet e tij përdor flamurin dhe simbolet shtetërore në përputhje me legjislacionin përkatës në fuqi.
2. Grupi krijon dhe miraton përmbajtjen e vulës dhe logos së saj pas miratimit me vendim në Asamblenë e Përgjithshme të GDR. Simbolet përfaqësuese të GDR siç janë vula, logo dhe shenjëzime të dokumenteve të GDR mund të ndryshohen me shumicë votash të Asamblesë së Përgjithshme të GDR.
3. Grupi do të krijoj, mirëmbaj, si dhe të përditësoj me të dhëna mbi aktivitetet e GDR në mënyrë të vazhdueshme ueb-faqen e saj zyrtare, si dhe krijon profile në rrjetet sociale në ndërlidhje me ueb-faqen zyrtare të saj.

**Neni 3 – Selia**

1. Selia e Grupit të Deputetëve të Rinj është në Prishtinë, në ambientet e Kuvendit të Republikës së Kosovës.

**Neni 4 - Përkufizimet**

1. Shprehjet e përdorura në këtë rregullore, kanë këto kuptime:
2. Asambleja e Përgjithshme – Asambleja e Përgjithshme e GDR;
3. DRR – Deputetët e Rinj Raportues;
4. Grupi – nënkupton Grupi i Deputetëve të Rinj;
5. GDR – Grupi i Deputetëve të Rinj;
6. Kryesuesi – Kryesuesi i GDR;
7. Kryesia – Kryesia e GDR.

**KREU II**

**KOMPETENCAT E GRUPIT TË DEPUTETËVE TË RINJ**

**Neni 1 – Roli i Grupit të Deputetëve të Rinj të Kuvendit të Republikës së Kosovës**

1. Grupi i Deputetëve të Rinj të Kuvendit të Republikës së Kosovës është grup vullnetar që synon të siguroj që hartimi, miratimi dhe mbikëqyrja e projektligjeve përfshinë pjesëmarrjen cilësore dhe gjithëpërfshirëse të të rinjve në politikëbërje.

**KREU III**

**SYNIMET E GRUPIT TË DEPUTETËVE TË RINJ**

**Neni 1 – Synimet e Përgjithshme**

1. Synimet e përgjithshme të Grupit të Deputetëve të Rinj janë si më poshtë:
2. Promovimi, përfshirja dhe mbikëqyrja e zbatimit të politikave rinore në punën e Kuvendit të Republikës së Kosovës.
3. Të sigurohet që projektligjet që ndikojnë tek të rinjtë të plotësojnë standardet e nevojshme dhe aktet e tjera përcjellëse për përfshirjen e të rinjve.
4. Të rritë pjesëmarrjen e të rinjve në procesin e hartimit të projektligjeve dhe të mbikëqyrjes së zbatimit të legjislacionit përkatës për të rinjtë.
5. Promovimi i pjesëmarrjes së të rinjve në punën e Kuvendit te Kosovës përmes angazhimit të organeve formale dhe joformale të të rinjve.
6. Ofrimi i ekspertizës për integrimin e perspektivave rinore në Komisionet Parlamentare në Kuvendin e Republikës së Kosovës dhe strukturave tjera institucionale të Kuvendit.
7. Themelimi dhe thellimi i bashkëpunimit me struktura rinore në nivel lokal dhe rajonal.
8. Këto objektiva gjithëpërfshirëse duhet të reflektohen në zhvillimin e Planit Vjetor të Veprimit të Grupit.

**KREU IV**

**PËRBËRJA E GRUPIT TË DEPUTETËVE TË RINJ**

**Neni 1**

**Organet Drejtuese**

1. Organet drejtuese të Grupit të Deputetëve të Rinj janë:
2. Asambleja e Përgjithshme,
3. Kryesia,
4. Kryesuesi.
5. Raportuesit për Rininë.

**Neni 2**

**Asambleja e Përgjithshme**

1. Anëtarë të Asamblesë së Përgjithshme të Grupit mund të jenë të gjithë deputetët që në momentin e betimit janë nën moshën tridhjetë e pesë (35) vjeçare në Kuvendin e Republikës së Kosovës.
2. Anëtarë te Asamblesë së Përgjithshme mund të jenë deputetë mbi moshën tridhjetë e pesë (35) vjeçar por pa të drejtë vote.
3. Deputetët deklarohen për vullnetin e tyre për të qenë pjesë e Grupit përmes nënshkrimit të kërkesës për themelim e Grupit në legjislaturën e re.
4. Deputetet e rinj të cilët shprehin vullnet për pjesëmarrje në Grupin pas themelimit të Asamblesë së Përgjithshme mund të bëhen pjesë e Grupit përmes miratimit të kërkesës me shkrim nga Kryesia e Grupit.
5. Për mbajtjen e mbledhjeve të Asamblesë së Përgjithshme kërkohet kuorum prej pesëdhjetë (50%) për qind plus një anëtar bazuar në pikën 3 të këtij paragrafi.
6. Vendimet e marra në Asamblenë e Përgjithshme udhëhiqen nga parimi i konsensusit. Në rastet kur nuk ka konsensus njëzëri, vendimet merren me shumicë të thjeshtë votash të deputetëve të pranishëm.

**Neni 3**

**Përgjegjësitë e Asamblesë së Përgjithshme**

1. Përgjegjësitë e Asamblesë së Përgjithshme janë si vijon:
2. Zgjedh dhe shkarkon Kryesinë dhe kryesuesin e Grupit.
3. Përcakton objektivat e përgjithshme.
4. Miraton rregulloren e brendshme dhe aktet e tjera përkatëse.
5. Miraton planin vjetor të veprimit dhe buxhetin e Grupit.
6. Shqyrton dhe miraton raportet e Deputetëve të Rinj Raportues.
7. Përpilon listën e projektligjeve përkatëse për perspektivën rinore nga programi legjislativ në baza vjetore.

**Neni 4**

**Kryesia**

1. Kryesia përbëhet nga (3) anëtarë.
2. Kryesia përbëhet nga Kryesuesi dhe (2) Nënkryetar/e anëtar tjerë.
3. Në rast se Kryesuesi vjen nga partia më e madhe në Kuvend, Nënkryetari i takon opozitës si dhe komunitetit jo shumicë.
4. Së paku një anëtarë duhet të jetë i gjinisë të kundërt.

**Neni 5**

**Përgjegjësitë e Kryesisë**

1. Kryesia është organi ekzekutiv i Grupit dhe harton dokumentet e brendshme strategjike përkatëse për t'u diskutuar dhe miratuar në Asamblenë e Përgjithshme.
2. Përcakton agjendën e brendshme të punës të Grupit në baza vjetore.
3. Bënë interpretimin përfundimtar të rregullores së brendshme të Grupit me shumicë të thjeshtë të votave.
4. Siguron që plani vjetor i punës të zbatohet me kohë.
5. Siguron që raporti vjetor i punës përpilohet, miratohet dhe dorëzohet me kohë.

**Neni 6**

 **Përzgjedhja e Kryesuesit/es**

1. Të gjitha grupet parlamentare mund të propozojnë anëtarin e tyre të Grupit për kryesues/e.
2. Procedura për zgjedhjen e kryesuesit/es fillon pasi të arrihet kuorumi i Asamblesë së Përgjithshme.
3. Kryesuesi/ja zgjidhet me shumicë të thjeshtë votash nga Asambleja e Përgjithshme.
4. Votimi i Kryesuesit/es dhe anëtarëve të Kryesisë behet me votim të fshehur.

**Neni 7**

**Detyrat dhe Përgjegjësitë e Kryesuesit/es**

1. Përfaqëson Grupin në takimet me institucionet e Republikës së Kosovës, organizatat rinore dhe palët e tjera të jashtme të interesit.
2. Propozon agjendën e mbledhjeve dhe pikat e rendit të ditës të takimeve të Grupit pas konsultimit të ngushtë me Kryesinë.
3. Thërret dhe kryeson mbledhjet e organeve të Grupit .
4. Siguron zbatimin e rregullave parlamentare të diskutimit në përputhje me Rregulloren e Kuvendit të Kosovës.
5. Raporton para Asamblesë së Përgjithshme në baza vjetore për punën e tij/saj.

**Neni 8**

**Raportuesit për Rininë në Komisione Parlamentare**

1. Grupi emëron “Deputet Raportues për Rininë” për të përgatitur raporte vlerësimi për projektligjet që paraqiten në komisionet parlamentare. Raportet duhet të përfshijnë perspektivën rinore, të gjeturat dhe rekomandimet përkatëse për projektligjet që nuk kanë integruar përspektivat rinore brenda tyre.
2. Raportet e vlerësimit përgatiten dhe diskutohen në takimet plenare të Grupit në pajtim me fushat e interesit të identifikuara në planin e punës.
3. Raportuesit për rininë duhet t'i paraqesin çdo tre muaj raportet e tyre në Asamble të Përgjithshme të GDR.

**Neni 9**

**Sekretariati i Grupit**

1. Sekretariati i Grupit përbëhet nga zyrtarë administrativ të Grupit të emëruar dhe ngarkuar me punë nga Kryesia.
2. Pëbërja dhe përzgjedhja e sekretariatit të Grupit bëhet nga Kryesia.

**KREU V**

**ORGANIZIMI I PUNËS**

**Neni 1**

**Formimi i Grupit të Deputetëve të Rinj**

1. Në çdo legjislaturë të Kuvendit të Republikës së Kosovës formohet Grupi i Deputetëve të Rinj i legjislaturës përkatëse të Kuvendit të Republikës së Kosovës.
2. Mbledhja e parë e Grupit të Deputetëve të Rinj thirret jo më vonë se tridhjetë (30) ditë nga konstituimi i legjislaturës së re dhe kryesohet nga deputeti më i ri.
3. Në rast se mbledhja nuk thirret brenda afatit nga deputeti më i ri, mbledhjen mund ta thërrasin 1/3 e deputetëve nën (35) vjeç në Kuvendin e Republikës së Kosovës.
4. Mandati i Grupit të legjislaturës përkatëse përfundon me rastin e përfundimit të legjislaturës të cilës i përkasin.

**Neni 2**

**Komisioni Zgjedhor i Asamblesë së Përgjithshme**

1. Secili grup parlamentar mund të propozojë një anëtarë për të qenë pjesë e Komisionit të Brendshëm Zgjedhor.
2. Komisioni duhet të jetë i përbërë në numër tek.
3. Ky Komision drejtohet nga deputeti më i ri që kryeson edhe seancën e parë plenare të Grupit të Deputetëve të Rinj.
4. Komisioni miraton kandidaturat dhe organizon procedurën e votimit me votë të fshehtë si dhe i’a komunikon rezultatet Asamblesë së Përgjithshme.

**Neni 3**

**Plani dhe Raporti Vjetor i Punës së GDR-së**

1. Plani vjetor i punës organizohet sipas vitit kalendarik.
2. Plani vjetor i punës duhet të hartohet brenda nëntëdhjetë (90) ditëve nga themelimi i Kryesisë.
3. Plani vjetor i punës në vitin vijues duhet të hartohet më së largu deri me 1 mars.
4. Plani vjetor i punës duhet të përfshijë objektivat e dokumenteve strategjike, listën e projektligjeve për t’u shqyrtuar, aktivitetet e mbikëqyrjes të ligjeve përkatëse dhe afatet përkatëse kohore.
5. Plani vjetor i punës hartohet nga Kryesia dhe i paraqitet Asamblesë së Përgjithshme për miratim.
6. Raporti vjetor i punës hartohet nga Kryesia dhe i paraqitet Asamblesë së Përgjithshme për miratim.
7. Plani vjetor i punës i miratuar, si dhe raporti vjetor i punës së Grupit i dërgohet për informimin Kryetarit dhe Kryesisë së Kuvendit të Republikës së Kosovës.

**Neni 4**

**Zbatimi i Planit dhe Raportit Vjetor të Punës së GDR**

1. Kryesuesi thërret mbledhjen e Kryesisë çdo tre muaj për të shqyrtuar dhe siguruar zbatimin e planit vjetor të punës.
2. Kryesia është përgjegjëse për përpilimin dhe zbatimin e mirëfilltë të planit vjetor të punës.
3. Kryesia është përgjegjëse për përpilimin, miratimin,, shpërndarjen dhe publikimin e raportit vjetor të punës së Grupit.

**Neni 5**

**Të hyrat financiare të Grupit të Deputetëve të Rinj**

1. Grupi i Deputetëve të Rinj formon buxhet për aktivitetet e tij pas miratimit nga Kryesia e Kuvendit te Republikës së Kosovës, bazuar në një plan të detajuar financiar.
2. Grupi mund të pranoj mbështetje financiare apo çfarëdo forme tjetër të mbështetjes dhe përkrahjes nga donatorët dhe partnerët tjerët,si dhe që të gjitha kontributet duhet të evidentohen me dokumentacion mbi pranimin dhe shfrytëzimin e tyre.
3. Raportimi financiar vjetor mbi shpenzimin e buxhetit të Grupit është pjesë e raportit vjetor të punës së Grupit.

**Neni 6**

**Bashkëpunimi me palët e interesit**

1. Grupi është i hapur për bashkëpunim me palë të ndryshme vendore dhe ndërkombëtare që mbështesin punën e tij.
2. Grupi do të organizojë së paku (dy) takime vjetore me organizatat rinore lokale dhe qendrore në kuadër të punës të Kuvendit të Kosovës për të informuar dhe diskutuar mbi zbatimin e planit të punës dhe zhvillimin e politikave rinore.

**Neni 7**

**Marrëdhëniet me Publikun**

1. Grupi informon publikun në baza mujore për punën e tij, si dhe sipas kërkesave të veçanta.
2. Grupi i Deputetëve të Rinj me qëllim të informimit të publikut dhe komunikimit të drejtëprdrejtë me publikun, zhvillon aktivitetet e tyre brenda dhe jashtë institucioneve të Republikës së Kosovës, në nivel vendi dhe ndërkombëtar.

**Neni 8**

**Avokimi**

1. Raportuesit për Rininë shfrytëzojnë të drejtat dhe përgjegjësitë e tyre të veçanta për të komunikuar dhe avokuar për integrimin e përspektivave rinore në politikëbërje në institucione publike të Republikës së Kosovës.
2. Përfaqësuesit e GDR mund të angazhohen në aktivitete të tjera të përbashkëta në bashkëpunim me institucione tjera publike, si dhe organizata joqeveritare dhe ato ndërkombëtare për të kontribuar në integrimin e përspektivave rinore, politikave dhe interesave rinore në avancimin dhe respektimin e të drejtave rinore të vendet dhe punët e aktivitetet ku ata/ato veprojnë.
3. Grupi mund të lidhë marrëveshje bashkëpunimi me palët e interesit për të bashkërenduar punët dhe aktivitetet e përbashkëta në arritjen e objektivave të tyre në mbrojtjen, përfaqësimin dhe avancimin e përspektivës rinore dhe integrimin e tyre në politikbërje.
4. Grupi në mënyrë aktive avokon në nivel të institucioneve politikëbërëse komunale dhe qëndrore, si dhe brenda dhe jashtë Republikës së Kosovës në anëtarësimin e tij në organizata ndërkormbëtare homologe të saj.

**Neni 9**

**Arkivimi**

1. Grupi krijon, mirëmbanë dhe përditëson arkivin e vetë të brendshëm që përcjellë rrjedhën e të gjitha dokumenteve përkatëse të punës së Grupit, duke përfshirë: dokumentet strategjike, aktet ligjore të rregullativës së saj, raportet e raportuesve për rininë, raportet e Grupit, procesverbalet e mbledhjeve, vendimet e brendshme, dokumentet e punës së grupit, etj.
2. Grupi organizon dhe arkivon dokumentacionin e tij të punës bazuar në legjislacionin në fuqi për arkivimin dhe praktikat më të mira zbatuese të arkivimit.
3. Grupi do të formoj arkivimin fizik dhe digjital të dokumentacionit të tij.

**KREU VI**

**DISPOZITAT KALIMTARE**

Neni 1 – Hyrja në fuqi

1. Kjo rregullore hyn në fuqi ditën e miratimit nga Asambleja së Përgjithshme e Grupit të Deputetëve të Rinj.

Prishtinë, \_\_\_\_ maj 2022 Kryetar i Grupit të Deputetëve të Rinj

Agon Batusha